यूं तो भारत की पवित्र नदियो में उल्लेखित माँ नर्मदा एवं माँ ताप्ती ही पश्चिम मुखी नदियाँ है ! गंगा जी इलाहबाद में जिस दिशा से आती है वापस उसी दिशा में लौटती है ! ठीक इसी प्रकार बैतूल जिला मुख्यालाय से मात्र छह किलो मीटर की दूरी पर स्थित बैतूल बाजार नामक शहर के किनारे से बहती सापना नदी जिस दिशा में आती है उसी दिशा में वापस बहती है ! ऐसा उन्हीं स्थानों पर होता है जो धार्मिक दृष्टी से लोगों की श्रद्धा का केन्द्र बने हुये है ! नदियों और इंसानों का रिश्ता शायद सबसे पुराना रिश्ता है तभी तो नदियों के किनारे अनेक सभ्यताओं ने समय-समय पर जन्म लिया है ! आज आवश्यकता है पुरातत्व विभाग इन नदियों के आगोश में छुपे रहस्यों को खोज निकाले ताकि यह पता चल सके कि आज के बैतूल और भूतकाल के इस धार्मिक क्षेत्र का इतिहास क्या था ? यहां यह उल्लेखनीय है कि बैतूल जिले में ही जैनियों की पवित्र मुक्तागिरी नामक तीर्थ स्थली हैं जहां पर आज भी केसर की वर्षा होती है !